Lât in onde il: /,
Ai 27 di Fevrâr di ogni an, intal inovâl dal riviel de Joibe Grasse dal 1511, Radio Onde Furlane e celebre la Zornade Furlane dai Dirts cuntune programazion speciâl là che si fronte massime il teme de difese des comunitâts furlanis e dai lôr dirits.
Lât in onde il: /,
Program di aprofondiment cuotidian cun servizis dedicâts ae atualitât culturâl e sociâl dal Friûl e no dome. Ogni dì, dentri dal Ator Ator, si puedin scoltâ i protagoniscj de editorie, de musiche, de art e dal mont dal spetacul di cjase nestre, ma no mancjin i moments di aprofondiment su temis sociâi impuartants tant che lavôr, emigrazion…
Lât in onde il: /,
Al esist un Friûl diferent, che no i sta a jessi sogjet passîf, ma al vûl progjetâ il so avignî in maniere cussiente, vierte e autonome. Par dâi vôs e sostance, Radio Onde Furlane e propon un program metût adun in maniere coletive che al vûl jessi sei un spazi di aprofondiment e di riflession sul Friûl di vuê, sei un laboratori par progjetâ il Friûl di doman. “Nazion in Moviment” al va in onde la sabide di matine, a tacâ di 9.40, e in repliche la domenie a 8 di buinore. A condusi la trasmission in studi al è Mauro Missana.
Lât in onde il: /,
Lunis ai 28 di Zenâr Radio Onde Furlane e Radio Spazio 103 a àn clamât dongje une conference pe stampe par denunciâ lis consecuencis de politiche di tais metude in at de aministrazion regjonâl pe lenghe furlane.
Onde Furlane, in particolâr, si cjate intal 2013 a vê a ce fâ cuntun tai dal 40% des risorsis regjonâls, un tai che al devente fintremai dal 60% rispiet al 2009.
A chest dât si zonte po un gnûf azerament dai fonts pai programs radiotelevisîfs par furlan.
La cuestion, intune cul probleme plui gjenerâl de mancjance di une vere politiche linguistiche pal furlan de bande de aministrazion regjonâl, e je stade frontade dal president de cooperative Informazione Friulana Pauli Cantarut, dal diretôr di Radio Spazio 103 Roberto Pensa, dal puartevôs dal Comitât 482 Carli Pup, e dal president de ARLeF Lorenzo Zanon.
Cun lôr ancje diviers rapresentants dai ents di primarie impuartance pe lenghe furlane.Achì o podês scoltâ la prime part de conference stampe cui intervents di Cantarut, Pensa, Pup e Zanon.
Audio clip: é necessario Adobe Flash Player (versione 9 o superiore) per riprodurre questa traccia audio. Scarica qui l’ultima versione. Devi inoltre avere attivato il JavaScript nel tuo browser.
Messaggero Veneto
fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn ita_Latn fur_Latn